מאט דילון

מת'יו ריימונד דילון (באנגלית: Matthew Raymond Dillon; נולד ב-18 בפברואר 1964) הוא שחקן קולנוע אמריקאי, שביסס את מעמדו כאליל נוער על ידי הופעה בסרטים "שומר הראש שלי" (1980), "חמודות קטנות" (1980), "נערי הכרך" (1983), "ראסטי ג'יימס" (1983). מסוף שנות ה-80 ואילך, דילון זכה להצלחה נוספת, כשכיכב בסרטים "דראגסטור קאובוי" (1989), "נשיקה לפני המוות" (אנ') (1991), "פיתוי קטלני" (1995), "בחורות יפות (1996), "משתגעים על מרי" (1998) ו-"משולש פראי" (1998). בכתבה משנת 1991, מבקר הקולנוע רוג'ר איברט תיאר אותו בתור שחקן הטוב ביותר בקבוצת הגיל שלו, יחד עם שון פן. 

בשנת 2002, הוא ערך את הופעת הבכורה שלו כבמאי עם "עיר רפאים" (אנ') ומאז המשיך לשחק בסרטים כמו "פקטוטום" (אנ') (2005), "אני, אתה והוא" (אנ') (2006), "הבית שג'ק בנה" (2018) ו"אסטרואיד סיטי" (2023). עבור השתתפותו בסרטו של פול האגיס, "התרסקות" (2004), הוא זכה בפרס אינדיפנדנט ספיריט והיה מועמד לפרס גלובוס הזהב ולפרס האוסקר לשחקן המשנה הטוב ביותר. קודם לכן היה מועמד לפרס גראמי לאלבום המדובר הטוב ביותר על קריינותו של ג'ק קרואק ברומן "בדרכים". בטלוויזיה, הוא כיכב בעונה הראשונה של סדרת הטלוויזיה "עיירה ללא מוצא" (אנ') של רשת Fox, עליה היה מועמד לפרס סאטורן.

ביוגרפיה
דילון נולד בניו רושל, ניו יורק ב-18 בפברואר 1964 וגדל במשפחה קתולית ממוצא אירי, בנם של עקרת הבית מרי-אלן דילון ושל פול דילון, צייר פורטרטים ומנהל מכירות עבור יצרנית דובי הצעצועים יוניון קאמפ. פול דילון היה גם מאמן גולף וותיק באוניברסיטת פורדהאם, לאחר שנבחר להיכל התהילה של המוסד בשנת 2019.

דילון הוא השני מבין שישה ילדים עם אחות אחת וארבעה אחים, אחד מהם הוא השחקן קווין דילון. אימו של אביו הייתה אחותם של הקומיקסאים ג'ים ריימונד (אנ') ואלכס ריימונד (אנ'), יוצר פלאש גורדון.

בשנים 1995–1998 היה בזוגיות עם השחקנית קמרון דיאז.

 קריירה 
בשנת 1979 שיחק דילון בסרטו הראשון, "Over the Edge" בתפקיד ריצ'י וייט.

בהמשך שנות ה-80 שיחק דילון בסרטים "שומר הראש שלי", "חמודות קטנות", "Tex", "נערי הכרך", "ראסטי ג'יימס" של הבמאי פרנסיס פורד קופולה, "מטרה" של ארתור פן, וכן "פלמינגו קיד" ו"דראגסטור קאובוי".

במהלך שנות ה-90 כיכב דילון בסרטים "נשיקה לפני המוות", "סינגלס", "השער המוזהב", "פיתוי קטלני", "הגורל בכוכבים", "תנין לבן", "בחורות יפות", ו"משולש פראי". ב-1998 שיחק בסרט "משתגעים על מרי" וזכה על תפקידו בפרס ה-MTV.

ב-2001 דילון שיחק בקומדיה "לילה אחד במקלולס". ב-2002 כיכב בסרט "עיר רפאים", אותו גם כתב וביים. 

ב-2004 הופיע בסרט של חברת וולט דיסני "החיפושית בהילוך גבוה", וכן שיחק בסרט "העובד המצטיין".

ב-2005 שיחק בסרט זוכה פרס האוסקר לסרט הטוב ביותר, "התרסקות". על תפקידו בסרט היה דילון מועמד לפרס גלובוס הזהב ומועמד לפרס האוסקר לשחקן הטוב ביותר.

ב-2006 שיחק דילון בקומדיה "אני את והוא".

ב-2008 שיחק בסרט "האמת ורק האמת".

ב-2009 שיחק בסרט  ושיחק בסרט האימה "משוריין" שביים וכתב נמרוד אנטל.

בשנת 2013 כיכב לצד נעמי ווטס בסרט "Sunlight Jr.".

בשנת 2015 שיחק את התפקיד הראשי בסדרת המסתורין "עיירה ללא מוצא" של FOX.

בשנת 2016 דיבב את דמותו של טריי בסרט האנימציה "כלב מי שמנגן".

בשנת 2017 שיחק בסרט הקומדיה השחורה "פורשים בסטייל" בבימויו של זאק בראף.

בשנת 2018 כיכב בתפקיד הראשי בסרט האימה הפסיכולוגי "הבית שג'ק בנה" של לארס פון טרייר. שיחק גם בסרטו של טיל שווייגר "ראש מלא דבש" (אנ') בתור ניק.

בשנת 2019 שיחק לצדה של אווה גרין בסרט הצרפתי "פרוקסימה" .

בשנת 2020 כיכב לצדו של טום הארדי בסרט "קפונה".

בשנת 2023 שיחקו בסרטו של וס אנדרסון "אסטרואיד סיטי" בתפקיד של האנק, המכונאי.

דילון עסק גם במספר תפקידים בסדרות טלוויזיה. הוא שיחק במספר סרטי טלוויזיה, ביים פרק בסדרה אוז ב-1999, וכן דיבב בתפקיד אורח בסדרה משפחת סימפסון ב-2007.

 פילמוגרפיה 

 קולנוע 
+שנהסרטתפקידהערות1979Over the Edgeריצ'י וייט1980שומר הראש שלי (אנ')מלווין מודיחמודות קטנותרנדי אדמס1982Tex טקס מק'ורמיקLiar's Moonג'ק דאנקן1983נערי הכרךדאלאס "דאלי" ווינסטוןראסטי ג'יימסראסטי ג'יימס1984The Flamingo Kidג'פרי וויליס1985מטרהכריס לוידRebel סמל הארי רבל1986Native Sonז'אן ארלון1987אורות הכרך (אנ')ג'יי.סי קולאן1988Kansas דויל קנדי1989דראגסטור קאובויבוב יוזפרס אינדפנדנט ספיריט לשחקן הטוב ביותר (אנ') (1990)תככים וזוהר בברודוויי (אנ')רגרט1991נשיקה לפני המוות (אנ')ג'ונתן קורליז1992סינגלס (אנ')קליף פונסייר1993The Saint of Fort Washingtonמת'יואיש נפלא שלי (אנ')גאס דה מרקו1994Golden Gate קווין ווקר1995פיתוי קטלנילארי מארטוהגורל בכוכבים (אנ')טרי קלאוט1996Grace of My Heartג'יי פיליפסתנין לבן (אנ')דובהבחורות יפותטומי "בירדמן" רולנד1997אין ואאוט (אנ')קמרון דרייק1998משתגעים על מריפטריק "פיט" היילימשולש פראיסם לומברדו2001לילה אחד במקולס (אנ')רנדי2002קלף פראי (אנ')פריצי זאנטיעיר רפאים (אנ')ג'ימי קרימינגגם במאי ותסריטאי2003Abby Singerעצמו2004העובד המצטיין (אנ')דייוויד וולשהתרסקותג'ון ריאןמועמד פרס אוסקר לשחקן המשנה הטוב ביותר
מועמד פרס באפט"א לשחקן הטוב ביותר בתפקיד משנה
מועמד פרס גלובוס הזהב לשחקן המשנה הטוב ביותר בסרט
פרס אינדפנדנט ספיריט לשחקן המשנה הטוב ביותר2005מאהב קטן (אנ')מארקפקטוטום (אנ')הנרי צ'ינסקי (אנ')החיפושית בהילוך גבוהטריפ מרפי2006אני, אתה והוא (אנ')קארל פטרסון2008רק האמת (אנ')פאטון דוביוס2009בארימשוריין (אנ')מייק קוקריין2010טייקרס (אנ')הבלש ג'ק וואלאס2012רוב הסיכויים ש... (אנ')ג'ורג'2013סיפורי בית העבוט (אנ')ריצ'רדאמנות הגניבה (אנ')ניקי קלהוןSunlight Jr.ריצ'י בארנס2014ארץ רעה (אנ')ג'סי ווילנד2017כלב מי שמנגןטריידיבובפורשים בסטייל (אנ')האמר2018הבית שג'ק בנהג'קRunning for Graceדוקראש מלא דבש (אנ')ניק2019פרוקסימה (אנ')מייק שאנון2020קפונהג'וניEl Gran Felloveסרט דוקומנטרי
במאי ומפיק בפועל2021Land of Dreamsאלן2022American Dreamerדל2023אסטרואיד סיטיוולטר ג'רונימו2024להיות מריה (אנ')מרלון ברנדוIsla perdidaמקסגם מפיק בפועל2026The Fence

 טלוויזיה 
+שנהסדרהתפקידהערות1982The Great American Fourth of July and Other Disastersראלף פארקרסרט טלוויזיה של PBS1991Women & Men 2: In Love There Are No Rulesאדי מגיפיןסרט טלוויזיה של HBO1999אוזבמאי הפרק: "Napoleon's Boney Parts"2007משפחת סימפסוןלואידיבוב; פרק: "Midnight Towboy"2011משפחה מודרניתרובי סאליבןפרק: "Princess Party"2015עיירה ללא מוצא (אנ')איתן בורקתפקיד ראשי (עונה 1); 10 פרקים2023המדבר הגבוה (אנ')דני7 פרקים

 קישורים חיצוניים 



קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא אירי
קטגוריה:זוכי פרס דונוסטיה
קטגוריה:זוכי פרס בחירת הנוער
קטגוריה:אמריקאים שנולדו ב-1964